ปกติมากินติ้มจุ่มแถวลาดหญ้าบ่อย กินแต่ละทีก็เปลี่ยนร้าน(เนื่องจากจำร้านเดิมไม่ได้ คล้ายกันไปหมด) ทุกทีไม่ได้ถ่ายรูปไว้เลยไม่ได้รีวิว เพราะมากินก็มืด ๆ ทุกที ถ่ายไม่ค่อยเห็น

วันนี้มา วันวิสาขบูชา ร้านหยุดเยอะ เหลือเปิดอยู่ไม่กี่ร้าน เลยสุ่มมาเข้าร้านนี้ สั่งไป 3. อย่าง จุ่มเนื้อ ส้มตำคอหมู ลาบทอด

จานแรก ส้มตำคอหมู อร่อยดีครับ ผ่านเลย จานสองลาบทอดก็ใช้ได้

พอยกจิ้มจุ่มมา ชิมน้ำซุปดู จืดสนิท เรียกได้ว่าจืดสุดของย่านจิ้มจุ่มลาดหญ้านี่เลย แถมเนื้อวัวมีกลิ่นแปลก ๆ ด้วย ใส่ลงไปในซุป กลิ่นแปลก ๆ ลงน้ำซุปไปด้วย กินแทบไม่ได้ กินไปสักพัก มีพนักงานยกผักมาให้(จริง ๆ ยกมาให้ตั้งแต่ตอนลาบทอดมาแล้ว แต่พิมพ์ไล่ตามเมนูที่รีวิว) เราก็นึกว่าเหมือนร้าาส้มตำทั่วไปที่เอาผักมาให้กิน มีผักกาดขาดใบนึง โหระพานิดหน่อย กับถั่วฝักยาว

กินเสร็จ เก็บเงิน 350 บาท (สั่งเหมือนเดิมแทบทุกร้าน ส่วนมากจะประมาณเกือบ ๆ 300 บาท)  ก็เลยขอดูในใบ มีเก็บค่าผัก 20 บาทด้วย งงเลย สั่งไปก็ไม่ได้สั่ง แถมรสชาติถ้าเทียบกับร้านแถวนี้ก็ถือว่าอร่อยน้อยสุด (จะบอกว่าห่วยสุดก็ได้ แต่ไม่ชอบ)

ไอเรื่องผักเอามาวางแล้วคิดเงินเพิ่มนี่ กินมาไม่เคยเจอเลยกับร้านจิ้มจุ่ม (เคยเจอร้านเกาเหลาหม้อไฟตรงลาดพร้าวทีเดียว) เจอแบบนี้ ลาขาดครับ ร้านอื่นอร่อยกว่า ถูกกว่า แถมตรงไปตรงมามากกว่านี้